als_Latn dik_Latn sna_Latn
Mblidhet Këshilli për Rregulloren, Mandatet dhe Imunitetin
Në zbatim të pikës 3 të nenit 13 të Rregullores së Kuvendit të Shqipërisë, u zhvillua sot mbledhja e Këshillit për Rregulloren, Mandatet dhe Imunitetin, për të shqyrtuar kërkesën e Prokurorisë së Përgjithshme për dhënie autorizimi për arrestimin ose heqjen e lirisë si dhe për të ushtruar kontroll personal dhe të banesës ndaj dy deputetëve, z. Tom Doshi dhe z. Mark Frroku.
Mbledhja u drejtua nga Nënkryetari i Kuvendit, z. Vangjel Dule.
Të pranishëm në këtë mbledhje ishin përfaqësues të Prokurorisë së Përgjithshme si dhe deputetët, z. Tom Doshi dhe z. Mark Frroku.
Pas diskutimeve, Këshilli për Rregulloren, Mandatet dhe Imunitetin vendosi që të pranojë kërkesën procedurale të z. Doshi për më shumë kohë në njohjen e kërkesës së Prokurorisë dhe për të pasur një avokat mbrojtës.
Ndërsa z. Mark Frroku paraqiti në Këshill, me shkrim shpjegimet dhe vërejtjet e tij rreth çështjes.
Këshilli për Rregulloren, Mandatet dhe Imunitetin vendosi që të vijojë mbledhjen ditën e hënë, datë 23 mars 2015, ora 10:00.
als_Latn als_Latn als_Latn als_Latn als_Latn als_Latn als_Latn